న్యూఢిల్లీ: జైలు జీవితం గడుపుతున్న బాబా రాంపాల్ మరోసారి వార్తల్లోకి ఎక్కాడు. ఆయన ఆశ్రమంలో పనిచేస్తున్న ఇద్దరు అనుచరులు మృతిచెందడంతో కలకలం రేగింది. వివరాల్లోకి వెళితే ఢిల్లీలోని ముండ్కాలో గల రాంపాల్ ఆశ్రమంలోని సెప్టిక్ ట్యాంకును శుభ్రం చేస్తున్న ఇద్దరు అనుచరులు మృత్యువాత పడగా, మరొకరు తీవ్ర గాయాలపాలయ్యారు. కేసు నమోదు చేసుకున్న పోలీసులు మాట్లాడుతూ ఈ ఘటన నిర్లక్ష్యం కారణంగానే జరిగిందని గుర్తించామన్నారు. సోమవారం సాయంత్రం ఆశ్రమానికి చెందిన అమర్ జీత్(30) మాఖన్ లాల్(27)లు 90 అడుగుల లోతున్న ట్యాంకు పరిశుభ్రం చేసేందుకు ప్రయత్నించారు. ఈ సమయంలో విషవాయువులు వెలువడడంతో వీరు అవస్థలకు గురయ్యారు. వీరిని రక్షించేందుకు ప్రయత్నించిన ముఖేష్(25) స్పృహ తప్పిపడిపోయాడు. వెంటనే ఈ ముగ్గురినీ సమీపంలోని ఆస్పత్రికి తరలించారు. వీరిలో ఇద్దరు చనిపోయారని వైద్యులు నిర్ధారించారు. ముఖేష్కు మెరుగైన చికిత్స అందిస్తున్నామని తెలిపారు. కాగా వీరిని రక్షించేందుకు ప్రయత్నించిన ఆశ్రమానికి చెందిన మరికొందరు కూడా స్వల్పంగా గాయపడ్డారు.
newdhilly: jailu jeevitam gaduputunna baba rampal marosari vaartalloki ekkaadu. aayana aashramamlo panichestunna iddaru anucharulu mruthichendadamtho kalakalam regindi. vivaraalloki velithe dhilleelooni mundkaalo gala rampal aasramamlooni septic tyaankunu subhram chestunna iddaru anucharulu mrutyuvaata padaga, marokaru teevra gayalapalayyaru. kesu namodu chesukunna poliisulu maatlaadutuu ee ghatana nirlakshyam kaaranamgaane jarigindani gurtinchaamannaaru. somavaram saayantram aasramaaniki chendina amar jeeth(30) makhan lal(27)lu 90 adugula lotunna tyaanku parisubhram chesenduku prayatninchaaru. ee samayamlo vishavaayuvulu veluvadadamtho veeru avasthalaku gurayyaru. veerini rakshinchenduku prayatninchina mukhesh(25) spruha tappipadipoyaadu. ventane ee muggurini sameepamloni aaspatriki taralinchaaru. veerilo iddaru chanipoyarani vaidyulu nirdhaarinchaaru. mukheshku merugaina chikitsa andistunnamani telipaaru. kaga veerini rakshinchenduku prayatninchina aasramaaniki chendina marikondaru kuudaa swalpamgaa gayapaddaru.